CELEX: 32013R1215
Language: hr
Date: 2013-11-28 00:00:00
Title: Provedbena uredba Komisije (EU) br. 1215/2013 оd 28. studenoga 2013. o izmjeni Uredbe Vijeća (EZ) br. 32/2000 u pogledu produženja carinskih kvota Unije za proizvode od jute i kokosovih vlakana

29.11.2013   
            
            
               HR
            
            
               Službeni list Europske unije
            
            
               L 319/3
            
         PROVEDBENA UREDBA KOMISIJE (EU) br. 1215/2013
   оd 28. studenoga 2013.
   o izmjeni Uredbe Vijeća (EZ) br. 32/2000 u pogledu produženja carinskih kvota Unije za proizvode od jute i kokosovih vlakana
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 32/2000 od 17. prosinca 1999. o otvaranju i upravljanju carinskim kvotama Zajednice određenih GATT-om i određenim carinskim kvotama Zajednice, i o utvrđivanju detaljnih pravila za usklađivanje kvota i o stavljanju izvan snage Uredbe Vijeća (EZ) br. 1808/95 (1), a posebno njezin članak 9. stavak 1. točku (b) drugu alineju,
   budući da:
   
               (1)
            
            
               U skladu s ponudom koju je iznijela na Konferenciji Ujedinjenih naroda o trgovini i razvoju (UNCTAD) te usporedno sa sustavom općih povlastica (GSP), Unija je 1971. uvela carinske povlastice za proizvode od jute i kokosovih vlakana podrijetlom iz određenih zemalja u razvoju. Spomenute su povlastice ostvarene u obliku postupnog snižavanja carina Zajedničke carinske tarife te od 1978. do 31. prosinca 1994., potpune suspenzije tih carina.
            
         
               (2)
            
            
               Od 1995., kada je stupio na snagu GSP, Unija je, usporedo s GATT-om, otvorila autonomne carinske kvote Zajednice uz nultu carinsku stopu za određene količine proizvoda od jute i kokosovih vlakana. Carinske kvote otvorene za proizvode na temelju Uredbe (EZ) br. 32/2000 Provedbenom uredbom Komisije (EU) br. 17/2012 (2) produljene su do 31. prosinca 2013.
            
         
               (3)
            
            
               Budući da će se novi GSP primjenjivati od 1. siječnja 2014. do 31. prosinca 2023. u skladu s Uredbom (EU) br. 978/2012 Europskog parlamenta i Vijeća (3), pravila o carinskim kvotama za proizvode od jute i kokosovih vlakana treba na odgovarajući način produljiti.
            
         
               (4)
            
            
               Uredbu (EZ) br. 32/2000 stoga treba na odgovarajući način izmijeniti.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Peti stupac („Kvotno razdoblje”) tablice iz Priloga III. Uredbi (EZ) br. 32/2000 mijenja se kako slijedi:
   
               1.
            
            
               tekst za serijski broj 09.0107 zamjenjuje se sljedećim tekstom:
               „od 1. siječnja do 31. prosinca svake godine do 31. prosinca 2023.”
            
         
               2.
            
            
               tekst za serijski broj 09.0109 zamjenjuje se sljedećim tekstom:
               „od 1. siječnja do 31. prosinca svake godine do 31. prosinca 2023.”
            
         
               3.
            
            
               tekst za serijski broj 09.0111 zamjenjuje se sljedećim tekstom:
               „od 1. siječnja do 31. prosinca svake godine do 31. prosinca 2023.”
            
         Članak 2.
   Ova Uredba stupa na snagu trećeg dana od dana objave u Službenom listu Europske unije.
   Primjenjuje se od 1. siječnja 2014.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. studenoga 2013.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 5, 8.1.2000., str. 1.
   
      (2)  Provedbena uredba Komisije (EU) br. 17/2012 od 11. siječnja 2012. o izmjeni Uredbe Vijeća (EZ) br. 32/2000 u pogledu produljenja carinskih kvota Unije za proizvode od jute i kokosovih vlakana (SL L 8, 12.1.2012., str. 31.).
   
      (3)  Uredba (EZ) br. 978/2012 Europskog parlamenta i Vijeća od 25. listopada 2012. o primjeni sustava općih carinskih povlastica i stavljanju izvan snage Uredbe Vijeća (EZ) br. 732/2008 (SL L 303, 31.10.2012., str. 1.).